17. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1158 της 21/30 Σεπτ. 1981 (ΦΕΚ Α΄ 284) Περί φιαλών χρησιμοποιουμένων ως μετροδοχείων, σε συμμόρφωση προς την Οδηγία 75/107/ΕΟΚ του Συμβουλίου των Ευρωπαϊκών Κοινοτήτων της 19ης Δεκ. 1974. ΄Εχοντας υπόψη: α)Το άρθρ.2 του Νόμ. 945/79 «περί κυρώσεως της συνθήκης προσχωρήσεως της Ελλάδος στην Ευρωπαϊκή Οικονομική Κοινότητα και την Ευρωπαϊκήν Κοινότητα Ατομικής Ενεργείας ως και της συμφωνίας περί προσχωρήσεως της Ελλάδος στην Ευρωπαϊκή Κοινότητα Άνθρακος και Χάλυβος». β)Τα άρθρ.2, 143 και 145 της πράξεως προσχωρήσεως της Ελληνικής Δημοκρατίας στις Ευρωπαϊκές Κοινότητες. γ)Την 75/107/ΕΟΚ Οδηγία του Συμβουλίου της 19ης Δεκ. 1974 «περί προσεγγίσεως των νομοθεσιών των Κρατών-μελών των αναφερομένων στις φιάλες που χρησιμοποιούνται ως μετροδοχεία» μετά των παραρτημάτων της. δ)Την 705/981 γνωμοδότηση του Συμβουλίου της Επικρατείας, με πρόταση των Υπουργών Συντονισμού και Εμπορίου, αποφασίσαμε: ΄Αρθρ.1.-Το παρόν Π.Δ/γμα εκδίδεται με σκοπό τη συμμόρφωση της Ελληνικής Νομοθεσίας προς τις διατάξεις της 75/107/ΕΟΚ Οδηγίας του Συμβουλίου και των παραρτημάτων της, η οποία έχει δημοσιευθεί στην Ελληνική Γλώσσα στην επίσημη Εφημερίδα των Ευρωπαϊκών Κοινοτήτων (Ειδική ΄Εκδοση της 31ης Δεκ. 1980, κατηγορίας 13 Βιομηχανική Πολιτική, τόμος 003). ΄Αρθρ.2.-Το παρόν Δ/γμα αναφέρεται στα μετροδοχεία που ονομάζονται κοινώς φιάλες και κατασκευάζονται εξ υάλου ή οιασδήποτε άλλης ύλης, η οποία έχει ιδιότητες ακαμψίας και σταθερότητας, τέτοιες ώστε να εξασφαλίζουν τις ίδιες μετρολογικές εγγυήσεις όπως η ύαλος, όταν τα δοχεία αυτά: α)Είναι πωματισμένα ή σχεδιασμένα να φέρουν πώμα και προορίζονται για αποθήκευση, μεταφορά ή παράδοση υγρών. β)΄Εχουν ονομαστική χωρητικότητα ίση ή ανώτερη του 0,05 λίτρου και κατώτερη ή ίση από 5 λίτρα. γ)΄Εχουν μετρολογικές ιδιότητες (χαρακτηριστικά κατασκευής και ομοιομορφία κατασκευής) τέτοιες ώστε να δύνανται να χρησιμοποιούνται ως δοχεία μετρήσεως, δηλαδή να επιτρέπουν τη μέτρηση του περιεχομένου τους με αρκετή ακρίβεια, όταν είναι πλήρη μέχρι μιας ορισμένης στάθμης ή μέχρις ενός ορισμένου ποσοστού της χωρητικότητάς τους μέχρι το χείλος. ΄Αρθρ.3.-1.Οι φιάλες μετροδοχεία που πληρούν τις προδιαγραφές του παρόντος Π.Δ/τος μπορούν να εφοδιαστούν με το σήμα ΕΟΚ που προβλέπεται στο παράρτημα 1 παρ.5 της οδηγίας 75/107 του Συμβουλίου της ΕΟΚ. (Αντί για τη σελ. 76,45(β) Σελ. 76,45(γ) Τεύχος Ζ102-Σελ. 9 Μέτρα και Σταθμά 5.Β.β.16-17 2.Ο μετρολογικός έλεγχος αυτών διενεργείται σύμφωνα με την διαδικασία και τους λοιπούς όρους που καθορίζονται στα παραρτήματα της ανωτέρω οδηγίας. ΄Αρθρ.4.-Για λόγους που αναφέρονται μόνο στον καθορισμό του όγκου ή των μεθόδων σύμφωνα με τις οποίες έχουν ελεγχθεί, δεν δύναται να απαγορευθεί η θέση, σε κυκλοφορία και η χρήση ως μετροδοχείων φιαλών που πληρούν τις προδιαγραφές και τους ελέγχους και καθορίζονται στο παρόν Π.Δ/γμα. ΄Αρθρ.5.-Η αρμοδία Υπηρεσία ενημερώνει αμέσως την Επιτροπή των Ευρωπαϊκών Κοινοτήτων για τις αναγκαίες νομοθετικές κανονιστικές, και διοικητικές διατάξεις που έχουν ληφθεί και γνωστοποιεί σ’ αυτήν το κείμενο των ουσιωδών διατάξεων του Ελληνικού δικαίου, οι οποίες έχουν θεσπισθεί στον τομέα που διέπεται από την Οδηγία 75/107/ΕΟΚ. ΄Αρθρ.6.-Η ισχύς του παρόντος αρχίζει από την 1η Ιαν. 1981. Κάθε άλλη διάταξη που αντίκειται στο παρόν καταργείται.